pythainlp/thaigov-v2-corpus-22032023 huggingface dataset:
วันพฤหัสบดีที่ 6 มกราคม 2565
​PM orders tightening of border surveillance to prevent drug smuggling and illegal entry
​PM orders tightening of border surveillance to prevent drug smuggling and illegal entry
January 6, 2022, Government Spokesperson Thanakorn Wangboonkongchana disclosed that Prime Minister and Defense Minister Gen. Prayut Chan-o-cha has made an order to law enforcement officials, military, police, and provincial governors of all the border provinces to tighten surveillance to prevent smuggling of drugs and illegal entry of migrant labors. The Prime Minister’s order came after he was reported on the recently increasing number of drug smuggling and illegal entry cases. On January 5, 2022, law enforcement officials were able to confiscate 756,000 methamphetamine pills, packed in 4 sacks (378 bundles), which was left on the Mekong River bank in Ban Phaeng district, Nakhon Phanom province. 34 Myanmar nationals were also arrested as they attempted to illegally enter the country at the border area in Fang district, Chiang Mai province.
The Prime Minister ordered for thorough investigation of the entire smuggling process, and strictly prosecute whoever found guilty in accordance with the law. Law enforcement officials and concerned agencies are also instructed to closely monitor migrant workers whose conduct and behavior may be inappropriate and considered a threat to public and property safety, or that they break the law or commit what is considered transnational crime.
วันจันทร์ที่ 1 พฤศจิกายน 2564
“ศุลกากรท่าเรือกรุงเทพ” ติวเข้ม  จนท. รองรับการขยายตัวทางเศรษฐกิจ
หลังรัฐบาลเปิดประเทศ..เน้นอำนวยความสะดวกผู้ประกอบการและปกป้องสังคม
นางนิภาวรรณ ใยบัวเทศ รักษาราชการแทนผู้อำนวยการสำนักงานศุลกากรท่าเรือกรุงเทพ เป็นประธานเปิดการอบรมและมอบเกียรติบัตรแก่ผู้เข้ารับการอบรมหลักสูตรเรื่อง "บทบาทหน้าที่และความรับผิดชอบที่มีต่อระบบตรวจสอบตู้สินค้าด้วยเครื่องเอกซเรย์"
จัดขึ้นด้วยความร่วมมือระหว่างศูนย์เอกซเรย์และเทคโนโลยีศุลกากร สำนักงานศุลกากรท่าเรือกรุงเทพ โดย นายประสิทธิ์ ดีจงเจริญ ผอ.ศูนย์เอกซเรย์ฯ นายจรัญวัฒน์ ใยนิรัตน์ หน.ฝ่ายฯ 1 น.ส.กรกช เทียนส่องแสง หน.ฝ่ายฯ 2 ร่วมกับ ส่วนเทคโนโลยีการควบคุมทางศุลกากร ศูนย์ประมวลข้อมูลการข่าวทางศุลกากร โดยนายศักรินทร์ บวรรุ่งสิริกุล ผอ.ส่วนเทคโนโลยีฯ
นายประสิทธิ์ เปิดเผยว่าโครงการดังกล่าวเป็นไปตามนโยบายของ นายพชร อนันตศิลป์ อธิบดีกรมศุลกากร นายกิตติ สุทธิสัมพันธ์ ที่ปรึกษาด้านการพัฒนาและบริหารการจัดเก็บภาษี นายพงศ์เทพ บัวทรัพย์ ผู้อำนวยการกองสืบสวนและปราบปราม โดยมีวัตถุประสงค์เพื่อเพิ่มศักยภาพในการตรวจสอบตู้สินค้าด้วยเครื่องเอกซเรย์ เพื่อรองรับการขยายตัวทางเศรษฐกิจหลังรัฐบาลเปิดประเทศ อันเป็นการอำนวยความสะดวกให้กับผู้ประกอบการนำเข้าส่งออก ควบคู่ไปกับการควบคุมทางศุลกากรและการปกป้องสังคมอย่างเต็มประสิทธิภาพ ก่อให้เกิดประโยชน์สูงสุดแก่ทางราชการและประชาชนที่มาใช้บริการ..
วันจันทร์ที่ 20 มิถุนายน 2565
The government is ready to listen to proposals from the National Fisheries Association of Thailand.
"The Prime Minister" assigned relevant agencies to consider the administration to be transparent and fair.
June 17, 2022, at 1330 hrs, at the Purple Room, Thai Khu Fah Building, Government House. The Government Spokesperson Thanakorn Wangboonkongchana revealed that Mr. Mongkol Sukcharoenkana, president of the National Fisheries Association of Thailand, along with the delegations, met with the Prime Minister and Minister of Defense Gen. Prayut Chan-o-cha to present issues and follow up on progress in solving fishers' difficulties, together with explaining the facts about the Environmental Justice Foundation's policy summary report (Environmental Justice Foundation: EJF) that has been presented to the Thai government. Mr. Disat Hotrakit, Secretary-General to the Prime Minister, General Nattaphon Nakpanich, Advisor to the Prime Minister, Ms. Ratchada Thanadirek, Deputy Spokesman for the Prime Minister's Office, Mr. Teeraphat Prayurasit, Permanent Secretary of the Prime Minister's Office, Deputy Permanent Secretary, Ministry of Agriculture and Cooperatives, and Mr. Chalermchai Suwannarak, Director-General of the Department of Fisheries also joined the meeting, outlined the key points as follows:
The National Fisheries Association of Thailand delegation thanked the Prime Minister and the government for proceeding to help the fishers; in particular, fishers' loans were issued immediately after the Prime Minister ordered the relevant authorities. The National Fisheries Association of Thailand proposes the Thai government take action, such as asking for assistance on the revision of the entire fishery law, expediting the modification of the law (Ministry rules for issuing fishing licenses) to solve problems integrally and solving problems related to importing aquatic animals from abroad, etc.
On this occasion, the Prime Minister mentioned the progress towards solving problems for fishers. The government is also ready to listen to information and proposals from the National Fisheries Association of Thailand by assigning relevant departments, both the Ministry of Agriculture and Cooperatives and the Department of Fisheries, to urgently consider these issues. In addition, the Prime Minister also spoke about supervising energy and oil prices. The government will do its best under the conditions that arise based on the interests of the people and the country as a priority.
วันศุกร์ที่ 7 มกราคม 2565
ก.แรงงาน ผนึกกำลัง อาชีวะ ส่งเสริม นักเรียน นักศึกษา และแรงงานทุกระดับมีงานทำ
..
ก.แรงงาน ผนึกกำลัง อาชีวะ ส่งเสริม นักเรียน นักศึกษา และแรงงานทุกระดับมีงานทำ
เมื่อวันที่ 7 มกราคม 2565 นายสุชาติ ชมกลิ่น รัฐมนตรีว่าการกระทรวงแรงงาน มอบหมายให้
นายสุเทพ ชิตยวงษ์ เลขานุการรัฐมนตรีว่าการกระทรวงแรงงาน เป็นประธานการประชุมหารือเพื่อเชื่อมโยงภารกิจตามบันทึกข้อตกลงความร่วมมือระหว่างกระทรวงศึกษาธิการกับกระทรวงแรงงาน ณ วิทยาลัยเทคนิคหาดใหญ่ อำเภอหาดใหญ่ จังหวัดสงขลา โดยมี นางเธียรรัตน์ นะวะมะวัฒน์ โฆษกกระทรวงแรงงาน
(ฝ่ายการเมือง) นายณัฐพงศ์ นวลมาก ผู้ตรวจราชการกระทรวงศึกษาธิการ พร้อมด้วยผู้บริหารระดับสูงกระทรวงแรงงานและกระทรวงศึกษาธิการ เข้าร่วมในครั้งนี้ด้วย โดยนายสุเทพ กล่าวว่า ในวันนี้ท่านสุชาติ ชมกลิ่น รัฐมนตรีว่าการกระทรวงแรงงาน มอบหมายให้ผมประชุมหารือร่วมกับสำนักงานคณะกรรมการการอาชีวศึกษา และหน่วยงานในสังกัดกระทรวงศึกษาธิการ เพื่อเชื่อมโยงภารกิจภายใต้กรอบความร่วมมือว่าด้วยการส่งเสริมการศึกษากับการมีงานทำให้แก่นักเรียน นักศึกษาและแรงงานทุกระดับ ซึ่งกระทรวงแรงงาน โดยกรมพัฒนาฝีมือแรงงานมีความร่วมมือด้านการพัฒนาฝีมือแรงงานร่วมกับสำนักงานคณะกรรมการการอาชีวศึกษา และหน่วยงานในสังกัดกระทรวงศึกษาธิการ เพื่อบูรณาการการดำเนินงานด้านการพัฒนาฝีมือแรงงานและด้านการอาชีวศึกษาให้สอดคล้องกัน มีการวางแผนการดำเนินงานและการจัดการทรัพยากรร่วมกัน เพื่อสร้าง และยกระดับทรัพยากรมนุษย์เข้าสู่การทำงานให้ตรงตามความต้องการของภาคการผลิตและบริการทั้งในเชิงปริมาณและคุณภาพ
“ความร่วมมือระหว่างสองหน่วยงานจะเป็นนิมิตรหมายอันดีที่จะช่วยยกระดับฝีมือแรงงานให้นักเรียน นักศึกษา ซึ่งเป็นกำลังสำคัญในการเตรียมความพร้อมทักษะฝีมือ เพื่อก้าวเข้าสู่ตลาดแรงงานในอนาคตได้อย่างมีศักยภาพและสอดคล้องกับความต้องการของผู้ประกอบการ”นายสุเทพ กล่าวในท้ายสุด
วันศุกร์ที่ 15 ตุลาคม 2564
เอสเอ็มอี เฮ!! รมว.เฮ้ง ผุดโปรเจครักษาการจ้างงานฟื้นเศรษฐกิจ ขานรับนโยบายเปิดประเทศ
- -
เมื่อวันที่ 15 ตุลาคม 2564 นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า จากสถานการณ์การแพร่ระบาดของโควิด-19 ที่ผ่านมา ได้ส่งผลกระทบต่อภาคธุรกิจท่องเที่ยวและบริการแต่ในขณะเดียวกันภาคการส่งออกของประเทศยังสามารถเดินหน้าต่อไปได้ด้วยมาตรการเยียวยาต่าง ๆ ของรัฐบาลและกระทรวงแรงงานทำให้รักษาระดับการจ้างงานช่วยพยุงเศรษฐกิจให้ขับเคลื่อนต่อไปได้ แม้ว่ากระแสสังคมหลายฝ่ายจะกังวลว่าผลกระทบจากโควิดจะทำให้มีคนตกงานเป็นจำนวนมาก แต่เมื่อมาดูสถานการณ์การว่างงาน จากฐานข้อมูลที่กระทรวงแรงงานมีอยู่ ไม่ได้บ่งชี้ว่าสถานการณ์การว่างงานน่าเป็นห่วงอย่างที่คิด โดยเฉพาะเมื่อมาดูตัวเลขของสำนักงานประกันสังคม ตั้งแต่เดือนมกราคม -กันยายน 2564 มีผู้ประกันตนขอรับประโยชน์ทดแทนกรณีว่างงานเพียง 665,129 รายเท่านั้น แต่ขณะเดียวกันมีผู้ประกันตนเข้าสู่ระบบประกันสังคม มากถึง 778,125 คน จะเห็นได้ว่ามีผู้ประกันตนเข้าสู่ระบบมากกว่าออกสูงถึง 112,996 ราย ขณะเดียวกันก็สอดคล้องกับกับตัวเลขดัชนี้ชี้วัดสัญญาณเตือนภัยการว่างงานของกรมสวัสดิการและคุ้มครองแรงงานหากเปรียบเทียบระหว่างปี 2564 กับปี 2563 พบว่า ในเดือนสิงหาคม 2564 มีสถานประกอบกิจการใช้มาตรา 75 เพียงแค่ 326 แห่ง ลูกจ้าง 90,653 คนเท่านั้น ซึ่งถือว่าสูงสุดในปี 2564 แล้ว แต่เมื่อมามาดูตัวเลขในเดือนกันยายนที่ผ่านมา สถานประกอบกิจการใช้มาตรา 75 ลดลงเหลือเพียง 176 แห่ง ลูกจ้าง 37,619 คนเท่านั้นซึ่งต่างจากเดือนเมษายนปี 2563 ที่มีสถานประกอบการใช้มาตรา 75 สูงถึง 2,555 แห่ง ลูกจ้าง 477,075 คน จากตัวเลขดังกล่าวจะเห็นได้ว่า สถานการณ์การว่างงานไม่น่าเป็นห่วงอย่างที่คิด ด้วยมาตรการเยียวยาของรัฐบาลที่ผ่านมาที่ช่วยรักษาระดับการจ้างงานให้ภาคธุรกิจเดินได้อย่างต่อเนื่อง
นายสุชาติ กล่าวต่อว่า รัฐบาล โดยกระทรวงแรงงาน ไม่ได้นิ่งนอนใจ ได้มีมาตรการต่าง ๆ ในการส่งเสริมการจ้างงาน โดยจะมีโครงการส่งเสริมและรักษาระดับการจ้างงานในธุรกิจเอสเอ็มอี โดยโครงการดังกล่าวนายจ้างจะต้องรักษาระดับการจ้างงานไม่ต่ำกว่าร้อยละ 95 ในระหว่างเข้าร่วมโครงการ (หากต่ำกว่าจะไม่ได้รับเงินอุดหนุนในเดือนนั้น ๆ) กรณีที่มีการจ้างงานเพิ่มขึ้นจากยอดการจ้างงาน ณ วันเริ่มโครงการจะได้รับเงินอุดหนุนตามจำนวนการจ้างงานจริง เป้าหมายดำเนินการในสถานประกอบการจำนวน 394,621 แห่ง ลูกจ้างสัญชาติไทย จำนวน 4,034,590 คน ทั้งนี้ กระทรวงแรงงาน จะนำเสนอคณะรัฐมนตรี (ครม.) พิจารณาให้ความเห็นชอบในวันอังคารที่จะถึงนี้
“โครงการส่งเสริมและรักษาระดับการจ้างงานในธุรกิจเอสเอ็มอี จะช่วยให้นายจ้าง ผู้ประกอบการรายย่อย และลูกจ้าง ได้รับประโยชน์จากมาตรการรักษาระดับการจ้างงานของรัฐบาล โดยกระทรวงแรงงานเพื่อฟื้นฟูเศรษฐกิจและสังคมจากผลกระทบโควิด-19 รวมทั้งการเตรียมความพร้อมตามนโยบายการเปิดประเทศใน 120 วันตามนโยบายรัฐบาลอีกด้วย” นายสุชาติ กล่าวในท้ายสุด
วันพุธที่ 17 พฤศจิกายน 2564
การรถไฟฟ้าขนส่งมวลชนแห่งประเทศไทย จัดอบรมหลักสูตร “รฟม. ปั้นอาชีพ ทำง่าย ขายดี” มุ่งสร้างอาชีพอย่างยั่งยืน
ให้แก่ชาวชุมชนในเส้นทางรถไฟฟ้าสายสีเหลือง ช่วงลาดพร้าว - สำโรง และประชาชนผู้สนใจ เรียนรู้ร่วมกันแบบ New Normal ผ่าน Live Streamimg ฟรี
วันนี้ 17 พฤศจิกายน 2564 การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคม จัดอบรมหลักสูตรสร้างอาชีพอย่างยั่งยืนให้แก่ชาวชุมชนในแนวสายทางโครงการรถไฟฟ้าสายสีเหลือง ช่วงลาดพร้าว - สำโรง โดยมี นายสกลธี ภัททิยกุล รองผู้ว่าราชการกรุงเทพมหานคร และนางสาวจิรฐา วัฒนประดิษฐ์ ผู้อำนวยการสำนักสื่อสารองค์กร รฟม. ในฐานะผู้จัดการโครงการด้านประชาสัมพันธ์และชุมชนสัมพันธ์ มาร่วมเปิดงาน “รฟม. ปั้นอาชีพ ทำง่าย ขายดี” เพื่อส่งมอบความรู้แบบจัดเต็มจากวิทยากรมืออาชีพ ช่วยสร้างโอกาสใหม่ ๆ ในการเริ่มต้นธุรกิจและหารายได้สำหรับชุมชน รวมถึงประชาชนทั่วไปที่มีความสนใจ สามารถเข้าร่วมอบรมได้พร้อมกันแบบฟรี ๆ ในรูปแบบ New Normal ผ่าน Live Streaming ในกลุ่มเฟซบุ๊ค “รฟม. ปั้นอาชีพ” ทั้งนี้ รฟม. ยังคงดำเนินกิจกรรมเพื่อชุมชนและสังคมอย่างต่อเนื่อง ควบคู่ไปกับการกำกับงานก่อสร้างโครงการรถไฟฟ้าในพื้นที่กรุงเทพมหานครและปริมณฑลให้แล้วเสร็จโดยเร็ว เพื่อส่งมอบโครงข่ายระบบรถไฟฟ้าขนส่งมวลชนที่จะช่วยยกระดับคุณภาพชีวิตประชาชน และส่งเสริมการพัฒนาเมืองอย่างยั่งยืน ติดตามข้อมูลข่าวสาร รฟม. เพิ่มเติมได้ที่เว็บไซต์ รฟม. www.mrta.co.th และเฟซบุ๊กแฟนเพจการรถไฟฟ้าขนส่งมวลชนแห่งประเทศไทย หรือ Call Center รฟม. โทร. 0 2716 4044
วันอังคารที่ 13 กรกฎาคม 2564
ครม. ลดค่าไฟ-ค่าน้ำประปา ทั่วประเทศ ระยะเวลา 2 เดือน เตรียมเสนอลดค่าเทอมนักเรียน นักศึกษาสัปดาห์หน้า
ครม. ลดค่าไฟ-ค่าน้ำประปา ทั่วประเทศ ระยะเวลา 2 เดือน เตรียมเสนอลดค่าเทอมนักเรียน นักศึกษาสัปดาห์หน้า
นายอนุชา บูรพชัยศรี โฆษกประจำสำนักนายกรัฐมนตรี เผย มติคณะรัฐมนตรีเห็นชอบการให้ความช่วยเหลือบรรเทาภาระค่าใช้จ่ายไฟฟ้าและค่าน้ำประปาของประชาชนและธุรกิจทั่วประเทศ เป็นระยะเวลา 2 เดือน
1. มาตรการลดภาระค่าไฟฟ้าระหว่างเดือนก.ค.-ส.ค. 64 โดยใช้ฐานเดือนกุมภาพันธ์ ดังนี้
* บ้านอยู่อาศัยที่ใช้ไฟฟ้าไม่เกิน 150หน่วย/เดือน : ใช้ไฟฟ้าฟรี 90 หน่วยแรก
- บ้านอยู่อาศัยที่ใช้ไฟฟ้าเกิน 150หน่วย/เดือน หากน้อยกว่าหรือเท่ากับเดือน ก.พ. 64 คิดค่าไฟฟ้าตามหน่วยการใช้ไฟฟ้าจริง กรณีมากกว่าเดือนก.พ. แต่ไม่เกิน 500 หน่วย/เดือน ให้จ่ายเท่ากับเดือน ก.พ. 64 ระหว่าง 501-1,000 หน่วย/เดือน ให้จ่ายค่าไฟฟ้าเท่ากับเดือน ก.พ. 64+ 50% ของหน่วยไฟฟ้าที่เพิ่มจากเดือน ก.พ. 64 เกิน 1,000 หน่วย/เดือน ให้จ่ายค่าไฟฟ้าเท่ากับเดือน ก.พ. 64+ 70% ของหน่วยไฟฟ้าที่เพิ่มจากเดือน ก.พ. 64 โดยให้เป็นส่วนลดค่าไฟฟ้าก่อนการคำนวณภาษีมูลค่าเพิ่ม
* กิจการขนาดเล็ก(ไม่รวมส่วนราชการและรัฐวิสาหกิจ) ใช้ไฟฟ้าฟรี 100 หน่วยแรก
* กิจการขนาดกลาง ขนาดใหญ่ กิจการเฉพาะ องค์กรไม่แสวงหากำไรและการสูบน้ำเพื่อการเกษตร ยกเว้นการเรียกเก็บอัตราค่าไฟฟ้าต่ำสุด (Minimum Charge) จนถึงสิ้นเดือนธ.ค. 64 โดยให้จ่ายค่าความต้องการพลังไฟฟ้า (demand Charge) ตามกำลังไฟฟ้าที่ใช้จ่ายจริง
2. มาตรการลดภาระค่าน้ำประปาลงร้อยละ 10 เฉพาะบ้านที่อยู่อาศัยและกิจการขนาดเล็ก (ไม่รวมส่วนราชการและรัฐวิสาหกิจ) ระยะเวลา 2 เดือน (ส.ค.-ก.ย. 64)
ทั้งนี้ กรอบวงเงินสำหรับมาตรการลดค่าน้ำ-ค่าไฟฟ้า ให้กฟน. กฟภ. กปน. และกปภ. ขอรับสนับสนุนภายใต้กรอบวงเงินรวมไม่เกิน 12,000 ล้านบาท
“ในส่วนมาตรการให้ความช่วยเหลือบรรเทาภาระค่าใช้จ่ายด้านการศึกษาของครัวเรือนและประชาชนนั้น ได้มีประกาศให้สถานศึกษาภาครัฐพิจารณาให้ความช่วยเหลือในการให้ส่วนลดเงินบำรุงการศึกษา ค่าธรรมเนียมการศึกษา ค่าธรรมเนียมการเรียน และค่าธรรมเนียมอื่นๆ ในภาคเรียนที่ 1 ปีการศึกษา 2564 เป็นกรณีพิเศษ ซึ่งวันนี้ ครม.ให้กระทรวงศึกษาธิการและกระทรวงการอุดมศึกษา วิทยาศาสตร์ วิจัยและนวตกรรม หารือกับสถานศึกษาในสังกัดเพื่อแนวทางการลดค่าใช้จ่ายด้านการศึกษาในภาคเรียนที่ 1 ปีการศึกษา 2564 เป็นกรณีพิเศษ พร้อมให้ทำข้อเสนอโครงการในลักษณะรัฐร่วมสมบทภาระส่วนลดให้แก่สถานศึกษาบางส่วนเพื่อเสนอให้ครม. พิจารณาภายใน 1 สัปดาห์ รวมทั้งให้ร่วมกับกระทรวงการคลังและธนาคารแห่งประเทศไทยพิจารณาแนวทางทางการเงินเพื่อช่วยเหลือสถานศึกษาภาคเอกชนที่ประสบปัญหาทางการเงินที่เหมาะสมด้วย” นายอนุชาฯ กล่าว
วันอังคารที่ 2 พฤศจิกายน 2564
นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม สั่งการกรมเจ้าท่าเร่งกู้เรือจม โอ.พี.เค.3
ย้ำไม่ให้ส่งผลกระทบด้านสิ่งแวดล้อมและความปลอดภัย
นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม ได้รับรายงานและเปิดเผยว่า เมื่อวันอังคารที่ 2 พฤศจิกายน 2564 เวลาประมาณ 09.25 น. เกิดเหตุเรือโดนกันระหว่างเรือ โอ.พี.เค.3 และเรือ เอ็น พี ปทุมธานี บริเวณแม่น้ำเจ้าพระยา(ปากน้ำ) หน้าด่านศุลกากร จังหวัดสมุทรปราการ ทำให้เรือ โอ.พี.เค.3 ได้รับความเสียหาย น้ำเข้าตัวเรือและจมลงบางส่วน ซึ่งจากการตรวจสอบของเจ้าหน้าที่ทราบว่า เรือ โอ.พี.เค.3 เป็นเรือบรรทุกตู้สินค้า ในขณะเกิดเหตุได้บรรทุกตู้ขนาด 20 ฟุต จำนวน 50 ตู้ ขนาด 40 ฟุต จำนวน 1 ตู้ รวมทั้งสิ้น 51 ตู้ และตัวเรือที่จมไม่กีดขวางเส้นทางการเดินเรือพาณิชย์ ไม่มีผู้ได้รับบาดเจ็บหรือผู้เสียชีวิต และยังไม่พบว่ามีน้ำมันรั่วไหล แต่ทั้งนี้เพื่อความปลอดภัยในการสัญจรทางน้ำและไม่ให้ส่งผลกระทบต่อสิ่งแวดล้อมตนจึงได้สั่งการให้กรมเจ้าท่าเร่งดำเนินการ
1. เร่งกู้เรือหรือเคลื่อนย้ายเรือและตู้สินค้าออกจากบริเวณดังกล่าว เพื่อไม่ให้เป็นอุปสรรคต่อการสัญจรทางน้ำโดยเร็ว ซึ่งกรมเจ้าท่าได้ออกคำสั่งให้เจ้าของเรือกู้เรือให้แล้วเสร็จภายใน 3 วัน
2. ดำเนินการป้องกันไม่ให้เกิดผลกระทบต่อสิ่งแวดล้อม โดยให้นำเรือขจัดคราบน้ำมันนำบูมล้อมเรือที่เกิดเหตุเพื่อป้องกันน้ำมันรั่วไหล
3. เร่งตรวจสอบหาสาเหตุและข้อเท็จจริง รายงานให้ทราบโดยเร็ว เพื่อหาแนวทางป้องกันไม่ให้เกิดเหตุซ้ำ
วันศุกร์ที่ 1 ตุลาคม 2564
กรมทางหลวงชนบท วางแผนดำเนินโครงการถนนต่อเชื่อมถนนนครอินทร์ - ศาลายา มุ่งแก้ไขปัญหาจราจรติดขัดบนถนนกาญจนาภิเษก - บรมราชชนนี รองรับการเติบโตในพื้นที่ จังหวัดนนทบุรี และจังหวัดนครปฐม
กรมทางหลวงชนบท (ทช.) กระทรวงคมนาคม มีแผนที่จะดำเนินโครงการถนนต่อเชื่อมถนนนครอินทร์ - ศาลายา จังหวัดนนทบุรีและจังหวัดนครปฐม ซึ่งเป็นโครงการตัดถนนแนวใหม่ ขนาด 6 ช่องจราจร ระยะทางประมาณ 12 กิโลเมตร
กรมทางหลวงชนบท (ทช.) กระทรวงคมนาคม โดยสำนักก่อสร้างสะพาน เปิดเผยว่า ถนนนครอินทร์เป็นหนึ่งในโครงการถนนต่อเชื่อมสายติวานนท์ - เพชรเกษม - รัตนาธิเบศร์ (แนวตะวันออก - ตะวันตก) เปิดใช้เมื่อปี 2545 ทั้งนี้ เพื่อเพิ่มเติมโครงข่ายให้สมบูรณ์ เสริมประสิทธิภาพเส้นทางคมนาคม พร้อมแก้ไขการจราจรติดขัดบนถนนกาญจนาภิเษก ถนนบรมราชชนนี รองรับการเติบโตด้านเศรษฐกิจในพื้นที่จังหวัดนนทบุรีและจังหวัดนครปฐม ตลอดจนเพิ่มความสะดวกให้กับประชาชนมากยิ่งขึ้น ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม
ทช. จึงได้มีแผนที่จะดำเนินโครงการถนนต่อเชื่อมถนนนครอินทร์ - ศาลายา จังหวัดนนทบุรีและจังหวัดนครปฐม ซึ่งเป็นโครงการตัดถนนแนวใหม่ ขนาด 6 ช่องจราจร ระยะทางประมาณ 12 กิโลเมตร มีจุดเริ่มต้นจากทางหลวงชนบทสาย นฐ.5035 แนวเส้นทางวางตัวไปทางทิศตะวันออก ผ่านคลองตาพริ้ง ผ่านจุดตัดทางหลวงชนบทสาย นฐ.3004 ที่ประมาณ กม. 3+500 ข้ามคลองนราภิรมย์ ตัดผ่านทางหลวงชนบทสาย นบ.5014 ข้ามคลองสามท้าวตัดทางหลวงชนบทสาย นบ.1001 ข้ามคลองจีนบ่าย ข้ามคลองขุนเจน โดยแนวเส้นทางจะอยู่ทางทิศเหนือของศูนย์พัฒนาชีวิตใหม่ และแนวเส้นทางจะเบี่ยงไปทางทิศตะวันออกเฉียงใต้ ข้ามคลองลาดละมุด ผ่านทางหลวงชนบทสาย นบ.5035 ใกล้กับทางแยกเข้าวัดบางม่วง จากนั้นแนวจะเบี่ยงไปทางขวาวางแนวไปทางทิศตะวันออกเฉียงใต้ ข้ามคลองโสนน้อยตัดผ่านทางหลวงชนบทสาย นบ.1001 บริเวณซอยอินทนิล จากนั้นแนวจะเบี่ยงไปทางทิศตะวันออกเฉียงใต้ ผ่านพื้นที่โล่งด้านหลังหมู่บ้านศุภาลัยการ์เด้นวิลล์ ข้ามคลองบางนาและคลองประปา ก่อนเบี่ยงขึ้นไปทางทิศเหนือผ่านพื้นที่ระหว่างหมู่บ้านมัณฑนากับอาคารโครงการบ้านเอื้ออาทรบางกรวย (วัดพระเงิน) โดยแนวเส้นทางจะอยู่ด้านทิศใต้ของวัดสุนทรธรรมิการาม ข้ามคลองหัวคู และเข้าบรรจบกับถนนกาญจนาภิเษกโดยเชื่อมทางแยกต่างระดับบางคูเวียง รวมระยะทางประมาณ 12 กิโลเมตร โดยแนวโครงการตัดพาดผ่านพื้นที่ 2 จังหวัด 3 อำเภอ 6 องค์กรปกครองส่วนท้องถิ่น 7 ตำบล และ 28 หมู่บ้าน ชุมชน
ปัจจุบันได้มีประกาศพระราชกฤษฎีกากำหนดเขตที่ดินที่จะเวนคืนลงในราชกิจจานุเบกษาเรียบร้อยแล้ว โดยมีผลบังคับใช้ตั้งแต่วันที่ 16 กันยายน 2564 ที่ผ่านมา มีระยะเวลา 5 ปี โดย ทช. จะเข้าดำเนินการสำรวจอสังหาริมทรัพย์ เพื่อกำหนดค่าทดแทนอสังหาริมทรัพย์เบื้องต้นและจะของบประมาณในการจ่ายค่าทดแทนอสังหาริมทรัพย์ให้กับประชาชนที่ได้รับผลกระทบตามแนวเส้นทางต่อไป คาดว่าโครงการดังกล่าวจะใช้พื้นที่เวนคืนประมาณ 350 ไร่ อาคารสิ่งปลูกสร้าง 87 หลัง
วันศุกร์ที่ 19 พฤศจิกายน 2564
นายกรัฐมนตรี กำชับทุกหน่วยงานร่วมกันดูแลอำนวยความสะดวกประชาชนในเทศกาลลอยกระทง
นายกรัฐมนตรีกำชับทุกหน่วยงานร่วมกันดูแลอำนวยความสะดวกประชาชนในเทศกาลลอยกระทง คมนาคมประเมินมีการเดินทางมากแม้ไม่ใช่วันหยุดยาว ระบบขนส่งสาธารณะบริการภายใต้มาตรการเข้ม
วันที่19พ.ย.2564น.ส.ไตรศุลีไตรสรณกุลรองโฆษกประจำสำนักนายกรัฐมนตรีกล่าวว่าตามที่พล.อ.ประยุทธ์จันทร์โอชานายกรัฐมนตรีมีนโยบายให้ทุกพื้นที่ทั่วประเทศสามารถจัดงานลอยกระทงตามประเพณีได้ภายใต้มาตรการป้องกันการแพร่ระบาดของโรคโควิด-19ในการนี้นายกรัฐมนตรีได้กำชับทุกหน่วยงานให้ร่วมกันอำนวยความสะดวกให้ประชาชนและดูแลให้การดำเนินการต่างๆอยู่ภายใต้มาตรการป้องกันการแพร่ระบาดของโรคโควิด-19ที่เข้มงวด
ในส่วนของการเดินทางสัญจรของประชาชนนั้นกระทรวงคมนาคมได้ประเมินว่าแม้จะไม่เป็นช่วงวันหยุดยาวแต่เนื่องจากรัฐบาลได้อนุญาตให้จัดงานตามประเพณีได้ทั้งในกรุงเทพฯและจังหวัดต่างๆคาดว่าจะมีประชาชนเดินทางไปร่วมลอยกระทงทั้งการเดินทางด้วยรถยนต์ส่วนตัวและการใช้บริการรถโดยสารสาธารณะจำนวนมาก
น.ส.ไตรศุลีกล่าวว่านายกรัฐมนตรีขอให้หน่วยงานที่ดูแลด้านการคมนาคมให้ปฏิบัติภารกิจตามนโยบายของรัฐบาลให้บริการและอำนวยความสะดวกให้ประชาชนที่สัญจรทั้งโดยรถส่วนตัวและระบบขนส่งสาธารณะควบคู่กับมาตรการป้องกันและควบคุมโรคโควิด-19อย่างเคร่งครัดโดยเฉพาะส่วนของระบบขนส่งสาธารณะต้องมีการคัดกรองตรวจวัดอุณหภูมิผู้ใช้บริการสวมหน้ากากอนามัยรักษาระยะห่าง
รวมถึงให้ดูแลความปลอดภัยในการเดินทางของประชาชนทั้งบกน้ำรางและอากาศโดยเฉพาะส่วนของกรมเจ้าท่าซึ่งมีหน้าที่ดูแลการจราจรทางน้ำให้มีเจ้าหน้าที่พร้อมเรือตรวจการณ์และเรือรักษาการณ์ในคืนวันลอยกระทงที่เพียงพอสำหรับการดูแลพื้นที่จัดการและคาดการณ์ว่าประชาชนจะเดินทางสัญจรทางน้ำเพื่อร่วมงานลอยกระทงจำนวนมาก
ในส่วนการใช้บริการสาธารณะอื่นๆนั้นขอให้เจ้าหน้าที่ดูแลควบคุมการใช้กฎมายโดยเคร่งครัดหากฝ่าฝืนให้ดำเนินการตามกฎหมายทันทีจัดเจ้าหน้าที่ประจำศูนย์คุ้มครองผู้โดยสารและรับเรื่องร้องเรียนเพื่อให้บริการสอบถามข้อมูลและรับเรื่องร้องเรียนจากประชาชนที่ไม่ได้รับความเป็นธรรมจากการใช้บริการรถโดยสารสาธารณะทุกประเภทหากพบการร้องเรียนถึงพฤติกรรมไม่พึงประสงค์ไม่ว่าจะเป็นปฏิเสธผู้โดยสารไม่ส่งผู้โดยสารที่จุดหมายปลายทางหรือการฉวยโอกาสเอาเปรียบในทุกรูปแบบต้องดำเนินการให้ได้รับโทษตามกฎหมายอย่างเคร่งครัด
——————-
วันจันทร์ที่ 11 ตุลาคม 2564
รัฐบาลหนุนไมโคร-เอสเอ็มอีเข้าถึงสภาพคล่อง บสย.ปรับเกณฑ์ค้ำประกันเป็น 100% เพิ่มความมั่นใจให้ธนาคารปล่อยกู้ พ.ร.ก.สินเชื้อฟื้นฟู อนุมัติแล้ว 1.08 แสน ลบ.
รัฐบาลหนุนไมโคร-เอสเอ็มอีเข้าถึงสภาพคล่อง บสย.ปรับเกณฑ์ค้ำประกันเป็น 100% เพิ่มความมั่นใจให้ธนาคารปล่อยกู้ พ.ร.ก.สินเชื้อฟื้นฟู อนุมัติแล้ว 1.08 แสน ลบ.
วันที่ 11 ต.ค.64 นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยตัวเลขการปล่อยสินเชื่อภายใต้พระราชกำหนดการให้ความช่วยเหลือและฟื้นฟูผู้ประกอบธุรกิจที่ได้รับผลกระทบจากการระบาดของโรคติดเชื้อไวรัสโคโรนา 2019 พ.ศ. 2564 หรือ ที่เรียกว่า พ.ร.ก.สินเชื่อฟื้นฟู ข้อมูลจากธนาคารแห่งประเทศไทย (ธปท.) ณ วันที่ 8 ตุลาคม 2564 แบ่งเป็น 1. โครงการสินเชื่อฟื้นฟู มีสินเชื่อได้อนุมัติแล้วจำนวน 1.08 แสนล้านบาท ผู้ได้รับความช่วยเหลือจำนวน 3.5หมื่นราย (เดือนกรกฎาคมอยู่ที่ 7.8 หมื่นล้านบาท 2.5 หมื่นราย) คิดเป็นวงเงินอนุมัติเฉลี่ยจำนวน 3.07 ล้านบาท/ราย โดยประมาณร้อยละ 45 ของผู้ได้รับความช่วยเหลือทั้งหมดเป็นผู้ประกอบการเอสเอ็มอี และ 2. โครงการพักทรัพย์ พักหนี้ มีมูลค่าสินทรัพย์ที่ได้รับโอนแล้ว 1.5 หมื่นล้านบาท ช่วยเหลือไปแล้ว 112 ราย (เดือนกรกฎาคมอยู่ที่ 1 พันล้านบาท มี 16 ราย) รวมทั้งยังมีผู้ประกอบการที่สนใจรายอื่น ๆ อยู่ระหว่างการเจรจาด้วย
ขณะเดียวกัน การค้ำประกันสินเชื่อเอสเอ็มอี ของบรรษัทประกันสินเชื่ออุตสาหกรรมขนาดย่อม (บสย.) คาดว่าจนถึงสิ้นปีนี้ ยอดการค้ำประกันจะเกิน 2 แสนล้านบาท โดยประมาณ 1 แสนล้านบาท มาจากการค้ำประกันสินเชื่อฟื้นฟูของ ธปท. และอีกประมาณ 8-9 หมื่นล้านบาท มาจากการค้ำประกันตามปกติขอ งบสย. ทั้งนี้ บสย. เพิ่งได้ขยายกรอบวงเงินค้ำประกันสินเชื่อฟื้นฟูของ ธปท.ออกไปอีก 1 แสนล้านบาท และปรับหลักเกณฑ์ให้เปิดกว้างมากยิ่งขึ้นเพื่อช่วยผู้ประกอบการกลุ่มไมโคร และ กลุ่มเอสเอมอีที่เปราะบาง ได้ลดภาระต้นทุนค่าธรรมเนียม และเพิ่มโอกาสได้วงเงินสินเชื่อเพิ่ม ซึ่งรายละเอียดประกอบด้วย
1. ปรับลดค่าธรรมเนียมค้ำประกันทันทีตั้งแต่ปีแรก สำหรับผู้ประกอบการกลุ่มไมโคร และ กลุ่มเอสเอ็มอีเปราะบาง จ่ายเริ่มต้นเพียง 1% ต่อปีต่อเนื่อง 4 ปีแรก รวม 13% ตลอดระยะเวลา 10 ปี
2. เพิ่มโอกาสผู้ประกอบการกลุ่มไมโคร และกลุ่มเอสเอ็มอีเปราะบาง ได้รับวงเงินสินเชื่อเพิ่มขึ้นสูงสุด 50 ล้านบาทต่อราย
3. เพิ่มความมั่นใจให้ธนาคารปล่อยสินเชื่อโดย บสย. จ่ายค่าประกันชดเชยเต็ม 100% ในกลุ่มไมโครจากเดิม 90% และ กลุ่มเอสเอ็มอีเปราะบาง จากเดิม 80%
ผู้ประกอบการที่มีความประสงค์เข้าร่วมโครงการสามารถสอบถามข้อมูลเพิ่มเติมหรือขอรับคำปรึกษาฟรีที่ศูนย์ที่ปรึกษาทางการเงิน SMEs หรือ บสย. F.A. Center ที่ บสย. Call Center 02-890-9999 ในวันเวลาทำการ จันทร์-ศุกร์ เวลา 8.30-16.30 น.
“นายกรัฐมนตรีติดตามความคืบหน้าการเข้าถึงสินเชื่อของผู้ประกอบการอย่างใกล้ชิด และอยากให้ผู้ประกอบการไมโครและเอสเอ็มอี มาขึ้นทะเบียนผู้ประกอบการกับสำนักงานส่งเสริมวิสาหกิจขนาดกลางและขนาดย่อม (สสว.) ให้มากขึ้น เพื่อเข้าถึงสิทธิประโยชน์จากมาตรการช่วยเหลือพิเศษ อาทิ การจัดซื้อจัดจ้างภาครัฐ และมาตรการที่จะออกมาอย่างต่อเนื่อง ซึ่งจะช่วยสร้างเสริมความแข็งแกร่งให้สามารถเป็นกลไกสำคัญขับเคลื่อนเศรษฐกิจไทยในระยะต่อไปด้วย” นางสาวรัชดา กล่าว
วันอังคารที่ 12 ตุลาคม 2564
รมว.พม. ลงพื้นที่มอบถุงยังชีพช่วยเหลือผู้ประสบภัยน้ำท่วมในพื้นที่อําเภอบางกระทุ่ม และวังทอง จังหวัดพิษณุโลก
รมว.พม. ลงพื้นที่มอบถุงยังชีพช่วยเหลือผู้ประสบภัยน้ำท่วมในพื้นที่อําเภอบางกระทุ่ม และวังทอง จังหวัดพิษณุโลก
วันที่ 9 ต.ค. 64เวลา 14.00 น.นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)พร้อมด้วยคณะผู้บริหารกระทรวง พม. ลงพื้นที่จังหวัดพิษณุโลก เพื่อช่วยเหลือผู้ประสบภัยน้ำท่วมในพื้นที่อําเภอบางกระทุ่ม จังหวัดพิษณุโลก โดยมอบถุงยังชีพของกองทุนช่วยเหลือผู้ประสบสาธารณภัยสำนักนายกรัฐมนตรี จำนวน 200 ชุด พร้อมทั้งร่วมหาแนวทางบูรณาการความช่วยเหลือกับหน่วยงานที่เกี่ยวข้องในพื้นที่ ณ วัดท่าตาล ตําบลท่าตาล อําเภอบางกระทุ่ม จังหวัดพิษณุโลก จากนั้น เดินทางลงพื้นที่เพื่อเยี่ยมบ้านครอบครัวกลุ่มเปราะบางที่ประสบปัญหาความยากลำบาก จำนวน 3 ครอบครัว นอกจากนี้ ได้เดินทางไปมอบถุงยังชีพ จํานวน 1,532 ชุด ให้ผู้ประสบอุทกภัยในพื้นที่อําเภอวังทอง ณ ศูนย์เรียนรู้ชุมชนท่องเที่ยว OTOP นวัตกรรม ตําบลวังทอง อําเภอวังทอง จังหวัดพิษณุโลก
นายจุติกล่าวว่า สำหรับสถานการณ์อุทกภัยที่เกิดขึ้นในพื้นที่อำเภอบางกระทุ่ม จังหวัดพิษณุโลก พบว่า พื้นที่อำเภอบางกระทุ่มที่ประสบอุทกภัยได้รับความเสียหาย จำนวน 9 ตำบล บ้านเรือนประสบภัย จำนวน 100 หลัง ประชาชนประสบภัย จำนวน 396 ราย วันนี้ตนได้เป็นตัวแทนของรัฐบาลนำถุงยังชีพมอบให้แทนความห่วงใยเพื่อบรรเทาความเดือดร้อนของพี่น้องประชาชนที่ได้รับผลกระทบจากอุทกภัยในครั้งนี้ การลงพื้นที่วันนี้ตนขอยืนยันว่ากระทรวง พม. ไม่ว่าท่านอยู่ที่ไหน ลำบากขนาดไหน เราจะเดินทางไปหาท่านให้ได้ กระทรวง พม. เราดูแลประชาชนทุกช่วงวัย โดยเราเป็นกำลังเสริมในส่วนที่ขาดตกบกพร่องไป เราพยายามทำให้ครบและให้ได้มากที่สุด ถึงแม้ว่าจะไม่ครบ 100 เปอร์เซ็นต์ แต่ขอยืนยันว่านี่คือสิ่งที่รัฐบาลตั้งใจทำให้กับพี่น้องประชาชนของเราทั้งประเทศ ซึ่งอำเภอบางกระทุ่มเป็นอำเภอที่รับปัญหาน้ำท่วมพอๆ กับอำเภอบางระกำ ในขณะเดียวกันหลังน้ำลดลง ตนเชื่อว่าเราจะค่อยๆ เปิดประเทศ ขณะเดียวกันชีวิตของเรายังอยู่ในความเสี่ยงและอยู่ในความเปราะบางอีกมาก ทั้งนี้รัฐบาล โดยกระทรวง พม. และกระทรวงอื่นๆ พร้อมที่จะดูแลประชาชนของเราอย่างเต็มที่ นอกจากนี้เราจะมีการสร้างอาชีพใหม่ๆ เพราะอาชีพเดิมบางอาชีพจะหายไป ซึ่งจะทำให้ผู้ที่ตกงานเพิ่มขึ้นด้วย
นายจุติกล่าวเพิ่มเติมว่า กระทรวง พม. เราพบว่ามีพ่อแม่ฝากลูกไว้ที่ ปู่ย่า ตายาย หลายแสนคน เราต้องเข้าไปช่วยเหลือให้คนเหล่านี้เดินหน้าต่อไปให้ได้ ทั้งนี้ก่อนปีใหม่เราจะมาเปิดศูนย์บริการประชาชนที่นี่ ซึ่งศูนย์แห่งนี้จะมีตัวแทนของหลายๆ กระทรวง มาเป็นแม่งานมาดูแลพี่น้องประชาชน เราไม่ใช่แค่ช่วยพวกท่านแค่ตอนน้ำท่วม แต่หลังจากนี้ก็ทำงานให้ท่านต่อไป ปัญหาที่พวกท่านมี พวกเราจะรับกลับไปและจะติดตามให้ อาจจะไม่ดีขึ้นทั้งหมดแต่อย่างน้อยเราก็พยายามทำให้ได้มากที่สุดเท่าที่ทำได้
วันเสาร์ที่ 24 กรกฎาคม 2564
กสร. ร่วมกับสมาคมอุตสาหกรรมเครื่องนุ่งห่มไทย จับตา ‘ทิศทางการค้าโลก’ นำ GLP มาใช้ป้องกันการใช้แรงงานเด็กและแรงงานบังคับ
กรมสวัสดิการและคุ้มครองแรงงานร่วมกับสมาคมอุตสาหกรรมเครื่องนุ่งห่มไทย เปิดอบรมออนไลน์ เพิ่มศักยภาพผู้ประกอบการในภาคอุตสาหกรรมเครื่องนุ่งห่ม ได้นำแนวปฏิบัติการใช้แรงงานที่ดี ไปใช้ในการบริหารจัดการแรงงาน ผลิตสินค้าที่ไม่มีการใช้แรงงานเด็กและแรงงานบังคับ
นายอภิญญา สุจริตตานันท์ อธิบดีกรมสวัสดิการและคุ้มครองแรงงาน (กสร.) กล่าวในฐานะประธานเปิดการอบรมออนไลน์ในหัวข้อ “ทิศทางการค้าโลกกับแนวปฏิบัติการใช้แรงงานที่ดี” ว่า กระทรวงแรงงานภายใต้การกำกับดูแลของ พล.อ.ประวิตร วงษ์สุวรรณ รองนายกรัฐมนตรี และนายสุชาติ ชมกลิ่น รัฐมนตรีว่าการกระทรวงแรงงาน ต่างมุ่งมั่นที่จะแก้ไขปัญหาการค้ามนุษย์ด้านแรงงาน การใช้แรงงานเด็กและแรงงานบังคับ โดยกำหนดนโยบายให้มีการถอดถอนสินค้าออกจากรายการที่ถูกขึ้นบัญชีการใช้แรงงานเด็กและแรงงานบังคับ และให้นำแนวปฏิบัติการใช้แรงงานที่ดี (Good Labour Practices : GLP) มาเป็นเครื่องมือในการดำเนินการในกลุ่มเป้าหมาย 4 รายการ คือ กุ้ง ปลา อ้อย และเครื่องนุ่งห่ม และเพื่อเป็นการขับเคลื่อนให้นโยบายดังกล่าวสำเร็จอย่างเป็นรูปธรรม กรมได้จัดพิธีประกาศเจตนารมณ์และพิธีลงนามบันทึกข้อตกลงความร่วมมือ เพื่อป้องกันและแก้ไขปัญหาการใช้แรงงานเด็กและแรงงานบังคับ เมื่อวันที่ 29 มีนาคม 2564 ที่กระทรวงแรงงาน ซึ่งนายยุทธนา ศิลป์สรรค์วิชช์ นายกสมาคมอุตสาหกรรมเครื่องนุ่งห่มไทยได้สานต่อเจตนารมณ์และการลงนามบันทึกข้อตกลงความร่วมมือ (MOU) โดยจัดอบรมออนไลน์เพื่อให้ความรู้เรื่องทิศทางการค้าโลก และแนวปฏิบัติการใช้แรงงานที่ดี (Good Labour Practices : GLP) ที่ถูกต้อง ให้กับผู้ประกอบการในภาคอุตสาหกรรมเครื่องนุ่งห่ม ซึ่งจะได้รับความรู้ในเชิงลึกและนำไปประยุกต์ใช้ในการบริหารจัดการแรงงานได้อย่างมีประสิทธิภาพ นำไปสู่การลดปัญหาการค้ามนุษย์ด้านแรงงาน ยกระดับคุณภาพชีวิตแรงงานและเพิ่มโอกาสทางการค้า โดยเฉพาะอย่างยิ่งช่วยผลักดันการถอดถอนรายการสินค้าเครื่องนุ่งห่มออกจากรายการสินค้าของประเทศไทยที่ถูกขึ้นบัญชีไว้ ให้ประสบผลสำเร็จต่อไป
อธิบดี กสร. กล่าวเพิ่มเติมว่า จากสถานการณ์การแพร่ระบาดของโรคติดเชื้อไวรัสโควิด-19 สมาคมอุตสาหกรรมเครื่องนุ่งห่มไทย จึงเปิดอบรมออนไลน์ให้กับสมาชิกสมาคม จำนวน 40 ราย โดยหวังว่าผู้ประกอบการในภาคอุตสาหกรรมเครื่องนุ่งห่มจะได้ร่วมแสดงเจตนารมณ์ นำแนวปฏิบัติการใช้แรงงานที่ดี (Good Labour Practices : GLP) มาใช้ ซึ่งกรมสวัสดิการและคุ้มครองแรงงานพร้อมให้การสนับสนุนด้านเทคนิควิชาการ โดยสามารถสอบถามเพิ่มเติมได้ที่สำนักงานสวัสดิการและคุ้มครองแรงงานจังหวัดทุกจังหวัด สำนักงานสวัสดิการและคุ้มครองแรงงานกรุงเทพมหานครพื้นที่ 1 – 10 หรือโทรสายด่วน 1506 กด 3 หรือ 1546
วันเสาร์ที่ 16 ตุลาคม 2564
ก.แรงงาน เตรียมตำแหน่งงาน 2 แสนอัตรา รองรับ "นโยบายเปิดประเทศ" หนุนสมัครงานผ่านเว็บไซต์ ไทยมีงานทำ.doe.go.th
....
กระทรวงแรงงาน ขานรับนโยบายเปิดประเทศ ได้ลงพื้นที่หารือและสำรวจความต้องการการจ้างงานจากสถานประกอบการ เพื่อผลักดันให้เกิดการจ้างงานโดยเร็ว
.
ล่าสุด จากการสำรวจความต้องการจ้างงานแรงงานไทยทั่วประเทศ (ข้อมูล เดือนตุลาคม 2564) พบว่ามีตำแหน่งงานว่าง 222,871 อัตรา
.
สำหรับตำแหน่งงานว่าง 5 อันดับแรกที่นายจ้าง/สถานประกอบการต้องการมากที่สุด ได้แก่
1. แรงงานด้านการประกอบ
2. แรงงานบรรจุภัณฑ์
3. พนักงานขายของหน้าร้านและสาธิตสินค้า
4. ตัวแทนจัดหาบริการทางธุรกิจและนายหน้าการค้าอื่น ๆ
5. ตัวแทนฝ่ายขายด้านเทคนิคและการค้า
.
นอกจากนี้ ยังเตรียมเปิดโอกาสให้กลุ่มผู้สมัครงานคนไทยที่มีระดับการศึกษาไม่เกินมัธยมศึกษาปีที่ 6 สามารถเข้าทำงานในตำแหน่งพนักงานฝ่ายผลิต พนักงานขาย พนักงานประจำร้าน พนักงานจัดเรียงสินค้า ฯลฯ เพื่อให้สามารถเลี้ยงดูตนเองและครอบครัวต่อไปได้
.
ผู้ที่ต้องการมีงานทำ/ผู้ที่สนใจ สามารถเข้าชมคลิปแนะนำสถานประกอบการฯ ได้ที่เว็บไซต์ doe.go.th หรือติดต่อขอรับบริการจัดหางาน ได้ที่
- ศูนย์บริการจัดหางานเพื่อคนไทย (Smart Job Center)
- สำนักงานจัดหางานกรุงเทพมหานครพื้นที่ 1 - 10
- สำนักงานจัดหางานจังหวัด
- เว็บไซต์https://thaimengaantam.doe.go.th/
อ่านเพิ่มเติม คลิกhttps://www.thaigov.go.th/news/contents/details/46873
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันพุธที่ 27 กรกฎาคม 2565
ประเทศไทย โดยกระทรวงดิจิทัลฯ เป็นเจ้าภาพจัดการประชุมคณะทำงานร่วมอาเซียนด้านดิจิทัล ภายใต้ ADGSOM และ ATRC ประจำปี ๒๕๖๕
ประเทศไทย โดยกระทรวงดิจิทัลฯ เป็นเจ้าภาพจัดการประชุมคณะทำงานร่วมอาเซียนด้านดิจิทัล ภายใต้ ADGSOM และ ATRC ประจำปี ๒๕๖๕
ดร.ณัฐพลณัฏฐสมบูรณ์รองปลัดกระทรวงดิจิทัลเพื่อเศรษฐกิจและสังคมเข้าร่วมพิธีเปิดการประชุมและกล่าวต้อนรับคณะผู้แทนที่มาเข้าร่วมการประชุม2022 ADGSOM - ATRC Joint Working Groupณห้องประชุม๗๐๑ชั้น๗กระทรวงดิจิทัลเพื่อเศรษฐกิจและสังคมผ่านระบบการประชุมทางไกลประเทศไทยโดยกระทรวงดิจิทัลเพื่อเศรษฐกิจและสังคมได้เป็นเจ้าภาพจัดการประชุมคณะทำงานร่วมอาเซียนด้านดิจิทัลภายใต้ADGSOMและATRCประจำปี๒๕๖๕(2022 ADGSOM - ATRC Joint Working Group Meeting)ซึ่งจัดขึ้นระหว่าง๒๕-๒๗กรกฎาคม๒๕๖๕
การประชุมฯครั้งนี้ประกอบด้วยผู้แทนจากประเทศสมาชิกอาเซียนเจ้าหน้าที่จากสำนักเลขาธิการอาเซียนร่วมกับผู้อำนวยการศูนย์ไอซีทีอาเซียนและผู้แทนจากคู่เจรจาได้แก่สาธารณรัฐประชาชนจีนสาธารณรัฐเกาหลีอินเดียสหภาพยุโรปและสหภาพโทรคมนาคมระหว่างประเทศ(ITU)
การประชุมดังกล่าวจัดขึ้นเพื่อหารือการผลักดันผลลัพธ์สำคัญของการประชุมกรอบอาเซียนอื่นๆที่เกี่ยวข้องการติดตามผลการดำเนินโครงการตามแผนแม่บทอาเซียนด้านดิจิทัลค.ศ.๒๐๒๕(ASEAN Digital Master Plan 2025)และการพิจารณารายละเอียดข้อเสนอโครงการสำหรับดำเนินการในปี๒๕๖๖ซึ่งได้ให้ความสำคัญกับการเร่งการพัฒนาเศรษฐกิจดิจิทัลอย่างมั่นคงปลอดภัยเท่าเทียมทั่วถึงและยั่งยืนการเตรียมพร้อมของภูมิภาคอาเซียนอาเซียนในการเปลี่ยนผ่านสู่ดิจิทัลที่ครอบคลุมตลอดจนการหารือแผนงานความร่วมมือด้านดิจิทัลระหว่างอาเซียนกับคู่เจรจาปี๒๕๖๖อาทิการจัดกิจกรรมChina - ASEAN Training Courses for International Cooperation on Digital EconomyและการประชุมChina - ASEAN Digital Security Forumของสาธารณรัฐประชาชนจีนการจัดทำบันทึกความเข้าใจระหว่างอาเซียนกับสหภาพโทรคมนาคมระหว่างประเทศว่าด้วยสาขาความร่วมมือด้านดิจิทัลและการร่วมพัฒนาดัชนีด้านดิจิทัลอาเซียน(ASEAN Digital Index)กับสหภาพยุโรป
************
วันอาทิตย์ที่ 24 ตุลาคม 2564
คำปราศรัย พลเอก ประยุทธ์ จันทร์โอชา นากยกรัฐมนตรี ทางวิทยุกระจายเสียงแห่งประเทศไทย เนื่องในวันสหประชาชาติ 24 ตุลาคม 2564
คำปราศรัย
พลเอก ประยุทธ์ จันทร์โอชา นากยกรัฐมนตรี ทางวิทยุกระจายเสียงแห่งประเทศไทย เนื่องในวันสหประชาชาติ
24 ตุลาคม 2564
คำปราศรัย
พลเอก ประยุทธ์ จันทร์โอชา นากยกรัฐมนตรี
ทางวิทยุกระจายเสียงแห่งประเทศไทย เนื่องในวันสหประชาชาติ
24 ตุลาคม 2564
---------------------------------
พี่น้องชาวไทยที่รัก
วันที่ 24 ตุลาคม ของทุกปี เป็นวันสหประชาชาติ องค์การระหว่างประเทศที่เป็นศูนย์รวมความร่วมมือ
ของประชาคมโลก เพื่อที่จะบรรเทาทุกข์และรับมือกับความท้าทายต่าง ๆ ของโลก จรรโลงสันติภาพ ปกป้องและส่งเสริมสิทธิมนุษยชน ส่งเสริมการพัฒนาที่สมดุลและมีคนเป็นศูนย์กลาง เพื่อจะไม่ทิ้งใครไว้ข้างหลัง
ในเดือนธันวาคม 2564 นี้ เป็นวาระครบรอบ 75 ปี ของการเป็นสมาชิกสหประชาชาติของประเทศไทย ซึ่งผมมีความยินดีที่ประเทศไทยกับสหประชาชาติมีความร่วมมือกันอย่างใกล้ชิด โดยประเทศไทยได้รับการยอมรับว่าเป็นหุ้นส่วนด้านการพัฒนาที่มีความรับผิดชอบและเชื่อถือได้ของสหประชาชาติ โดยปัจจุบันทำหน้าที่เป็นผู้ประสานงานระหว่างอาเซียนและสหประชาชาติด้านการพัฒนาอย่างยั่งยืน
ผมยินดีและภูมิใจที่ประเทศไทยได้เป็นศูนย์กลางของสหประชาชาติในภูมิภาคของเรา โดยเป็นที่ตั้งของหน่วยงานของสหประชาชาติกว่า 40 หน่วยงาน ผมขอเชิญชวนให้พวกเราเป็นเจ้าบ้านที่ดี และสนับสนุนการดำเนินงานของสหประชาชาติในประเทศไทยและในภูมิภาคต่อไป
ในปีนี้เป็นช่วงเปลี่ยนผ่านที่สำคัญ โดยในขณะที่ประเทศต่าง ๆ เริ่มเรียนรู้ที่จะอยู่กับโรคโควิด-19 ได้ดีขึ้นแต่ภัยคุกคามต่าง ๆ ยังคงส่งผลกระทบต่อพวกเราทุกคน โดยเฉพาะการเปลี่ยนแปลงสภาพภูมิอากาศภัยคุกคามจากอาวุธนิวเคลียร์และการก่อการร้าย การลิดรอนสิทธิมนุษยชน ซึ่งนำไปสู่การโยกย้ายถิ่นฐานแบบไม่ปกติและวิกฤตด้านมนุษยธรรม
ผมเชื่อว่า ความหวังที่จะมีโลกในวันพรุ่งนี้ที่ดีกว่าเดิม ขึ้นอยู่กับความตั้งใจจริงและความมุ่งมั่นของทุกประเทศในวันนี้ที่ต้องร่วมมือกันเพื่อรับมือกับความท้าทายหลากหลายมิติ รวมทั้งร่วมกันสร้างสภาวะแวดล้อมแห่งสันติภาพ ผ่านกรอบพหุภาคีที่ทุกภาคส่วนมีส่วนร่วม โดยเฉพาะการส่งเสริมสิทธิและบทบาทของเยาวชนและสตรี
พี่น้องชาวไทยที่รัก
ในเดือนกันยายนที่ผ่านมา คณะผู้แทนไทยเดินทางไปเข้าร่วมการประชุมสมัชชาสหประชาชาติ สมัยสามัญ ครั้งที่ 76 ที่นครนิวยอร์ก สหรัฐอเมริกา เพื่อตอกย้ำบทบาทที่ “แข็งขัน สร้างสรรค์ และต่อเนื่อง”ของประเทศไทย และกระชับความสัมพันธ์กับบุคคลสำคัญในกรอบสหประชาชาติและองค์การระหว่างประเทศอื่น ๆ ซึ่งต่างก็ชื่นชมว่าประเทศไทยมีบทบาทสำคัญต่อภารกิจของสหประชาชาติและการให้ความช่วยเหลือด้านมนุษยธรรมทั้งในระดับทวิภาคี พหุภาคี
นอกจากนี้ ผมก็ได้มีโอกาสนำเสนอการสร้าง “ความสมดุลของสรรพสิ่ง” โดยมีเศรษฐกิจชีวภาพ-เศรษฐกิจหมุนเวียน-เศรษฐกิจสีเขียว หรือ โมเดลเศรษฐกิจ BCG เพื่อจะต่อยอดหลักปรัชญาของเศรษฐกิจพอเพียงและนำไปสู่การบรรลุเป้าหมายการพัฒนาที่ยั่งยืน หรือ SDGs
ในโอกาสเดียวกัน ประเทศไทยแสดงความพร้อมที่จะร่วมมือกับมิตรประเทศ โดยเฉพาะการเสริมสร้างความเข้มแข็งของระบบสาธารณสุข โดยเน้นให้วัคซีนเป็นสินค้าสาธารณะ ส่งเสริมความร่วมมือด้าน การวิจัยและผลิตวัคซีนป้องกันโรคโควิด-19 ซึ่งประเทศไทยมีศักยภาพที่จะเป็นศูนย์กลางการผลิตวัคซีนและเวชภัณฑ์ที่สำคัญของภูมิภาค
สุดท้ายนี้ ผมขอเรียนว่า สหประชาชาติไม่ใช่เรื่องไกลตัวและรัฐบาลไทยพร้อมเปิดโอกาสให้ทุกภาคส่วน โดยเฉพาะเยาวชน ได้ร่วมกันเป็นกำลังสำคัญในการสนับสนุนภารกิจของสหประชาชาติในการสร้างคุณประโยชน์ต่อมวลมนุษยชาติ และการฟื้นฟูประเทศไทยและโลกอย่างสมดุลและยั่งยืนภายหลังการแพร่ระบาดของโรคโควิด-19 ต่อไป
ขอบคุณครับ
วันอาทิตย์ที่ 22 สิงหาคม 2564
คลัง เตรียมเชื่อมระบบ Delivery "คนละครึ่ง - ยิ่งใช้ยิ่งได้" เริ่ม ต.ค. นี้
....
กระทรวงการคลัง เปิดเผยความคืบหน้าการเชื่อมต่อระบบ Platform Delivery การส่งสินค้า อาหารและบริการต่าง ๆ เข้ากับระบบโครงการ “คนละครึ่ง” เฟส 3 ขณะนี้อยู่ระหว่างดำเนินการพัฒนาระบบ คาดว่าจะเริ่มใช้ได้ในเดือนต.ค.นี้ ซึ่งเป็นช่วงที่จะทำการเติมเงินคนละครึ่งรอบที่ 2 อีก 1,500 บาท เข้าแอปฯ เป๋าตัง
.
เบื้องต้นมีผู้ประกอบการ Delivery ที่คาดว่าจะเข้าร่วมโครงการฯ เช่น ไลน์แมน ฟู้ดแพนด้า โรบินฮู้ด แกร็บฟู้ด และช้อปปี้ฟู้ด เป็นต้น
.
นอกจากนี้ ยังเตรียมที่จะเชื่อม Platform Delivery สำหรับผู้ให้บริการส่งสินค้าประเภทอาหารที่จดทะเบียนนิติบุคคลเข้าร่วมโครงการ “ยิ่งใช้ยิ่งได้” ได้ด้วย
.
การเชื่อมระบบดังกล่าว นอกจากจะช่วยอำนวยความสะดวกให้ผู้ร่วมโครงการ “คนละครึ่ง – ยิ่งใช้ยิ่งได้” มีการจับจ่ายใช้สอยที่คล่องตัวมากขึ้น สอดคล้องกับมาตรการป้องกันโรคโควิด-19 แล้ว ยังช่วยทำให้ยอดการใช้จ่ายในโครงการเพิ่มขึ้นอีกด้วย
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันพฤหัสบดีที่ 20 มกราคม 2565
กระทรวงเกษตรฯ ประชุมคณะทำงานความร่วมมือการท่องเที่ยวเชิงเกษตร มุ่งขับเคลื่อนการท่องเที่ยวเชิงเกษตรระหว่างภาครัฐ เอกชน และท้องถิ่น
กระทรวงเกษตรฯ ประชุมคณะทำงานความร่วมมือการท่องเที่ยวเชิงเกษตร มุ่งขับเคลื่อนการท่องเที่ยวเชิงเกษตรระหว่างภาครัฐ เอกชน และท้องถิ่น
นายนราพัฒน์ แก้วทอง ผู้ช่วยรัฐมนตรีประจำกระทรวงเกษตรและสหกรณ์ เปิดเผยภายหลังเป็นประธานการประชุมคณะทำงานความร่วมมือการท่องเที่ยวเชิงเกษตร กระทรวงเกษตรและสหกรณ์ ครั้งที่ 1/2565 ณ กระทรวงเกษตรและสหกรณ์ ว่า ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ ได้มีแนวทางส่งเสริมเศรษฐกิจด้านการเกษตร โดยเชิญชวนประชาชนคนไทยเที่ยวเมืองไทย เน้นส่งเสริมการท่องเที่ยวเชิงเกษตรและชุมชน พร้อมทั้งสนับสนุนสินค้าเกษตรเป็นของฝากของที่ระลึก เพื่อให้เกิดการสร้างงาน สร้างรายได้แก่เกษตรกรและชุมชน รวมทั้งพัฒนาแหล่งท่องเที่ยวเชิงเกษตรให้ได้มาตรฐานและมีความยั่งยืน
นายนราพัฒน์ กล่าวว่า ที่ประชุมมีการหารือร่วมกันระหว่างหน่วยงานภาครัฐกับภาคเอกชนที่เกี่ยวข้องกับการท่องเที่ยว และมีมติให้เชื่อมโยงการท่องเที่ยวเชิงเกษตรกับสถานที่ท่องเที่ยวสำคัญของประเทศไทย เพื่อความหลากหลายในการท่องเที่ยว โดยกระทรวงเกษตรและสหกรณ์ กระทรวงการท่องเที่ยวและกีฬา กรมการท่องเที่ยว องค์การบริหารการพัฒนาพื้นที่พิเศษเพื่อการท่องเที่ยวอย่างยั่งยืน สำนักงานคณะกรรมการส่งเสริมวิทยาศาสตร์ วิจัยและนวัตกรรม (สกสว.) ภาคเอกชนด้านการท่องเที่ยว หน่วยงานในท้องถิ่นและหน่วยงานอื่นๆ ที่เกี่ยวข้อง จะประสานรายละเอียดเพื่อพัฒนาเส้นทางท่องเที่ยวที่มีการจัดกิจกรรมสร้างการรับรู้แหล่งท่องเที่ยวเชิงเกษตร รวมทั้งพัฒนาแหล่งท่องเที่ยวเชิงเกษตรร่วมกับเกษตรกรรุ่นใหม่ (Young Smart Farmer: YSF) ซึ่งจะทำให้นักท่องเที่ยวได้พบกับประสบการณ์ใหม่ๆ ด้านการเกษตร การเรียนรู้วิถีเกษตร โดยให้ความสำคัญในด้านความปลอดภัยของนักท่องเที่ยวโดยเฉพาะในช่วงการระบาดของโรคติดเชื้อไวรัสโคโรนา 2019 (COVID – 19)
ทั้งนี้ กระทรวงเกษตรและสหกรณ์ได้คัดเลือกเส้นทางท่องเที่ยวเชิงเกษตร จำนวน 4 เส้นทาง ดังนี้ 1. ภาคตะวันตก จังหวัดเพชรบุรี ประกอบด้วย วิสาหกิจชุมชนกลุ่มอาชีพเกลือทะเลกังหันทอง ชุมชนท่องเที่ยวบ้านไร่กร่าง มาลัยฟาร์ม ศูนย์การเรียนรู้การปศุสัตว์ (ด่านกักกันสัตว์เพชรบุรี) สหกรณ์การเกษตรหุบกระพง จำกัด และวิสาหกิจชุมชนกลุ่มธนาคารต้นไม้บ้านถ้ำเสือ 2. ภาคตะวันออก จังหวัดระยอง ประกอบด้วย สวนสุภัทราแลนด์ วิสาหกิจชุมชนกลุ่มเกษตรผลิตไม้กฤษณา (มีสุขฟาร์ม) วิสาหกิจชุมชนท่องเที่ยวบ้านทะเลน้อยระยองฮิ ทุ่งโปรงทอง และวิสาหกิจชุมชนโฮมสเตย์มหาวิทยาลัยบ้านนอกบ้านจำรุง 3. ภาคตะวันออกเฉียงเหนือ จังหวัดนครราชสีมา ประกอบด้วย สวนแม่กรทอง สวนแม่หม่อน ปาป้าฟาร์มสเตย์ สวนสัปปะรดสีบ้านพระอังคาร รักจังเมล่อนฟาร์ม และวังน้ำเขียวฟาร์ม 4. ภาคเหนือ จังหวัดเชียงใหม่ ประกอบด้วย ศูนย์วิจัยเกษตรหลวงเชียงใหม่ (ขุนวาง) สถานีวิจัยเกษตรหลวงดอยอินทนนท์ และดอยอินทนนท์ เป็นต้น โดยจะพิจารณาคัดเลือกพื้นที่ท่องเที่ยวเชิงเกษตรเพิ่มเติม อาทิ ธนาคารปูม้า ฟาร์มกุ้ง และฟาร์มปศุสัตว์
วันอังคารที่ 4 มกราคม 2565
ศธ. ไฟเขียวให้สถานศึกษาพิจารณาเรียนออนไลน์ หากพบนักเรียนหรือครูเป็นกลุ่มเสี่ยงติดเชื้อโควิด-19 ยึดมาตรการ Thai Stop COVID Plus
.....
กระทรวงศึกษาธิการ ประกาศแนวปฏิบัติเพิ่มเติม ให้สถานศึกษาในกำกับ ทุกระดับ ทุกประเภททั่วประเทศ ดำเนินมาตรการป้องกันและควบคุมโรคโควิด-19 ที่อาจยังมีต่อเนื่องภายหลังจากเทศกาลวันขึ้นปีใหม่ พ.ศ. 2565
.
ในช่วงการเปิดเรียนตั้งแต่วันที่ 4 ม.ค. 65 เป็นต้นไป ให้สถานศึกษาประเมินสถานการณ์ของนักเรียนหรือครูที่อาจเป็นกลุ่มเสี่ยงติดเชื้อโควิด-19 ให้พิจารณาปรับการเรียนการสอนเป็นระบบการศึกษาทางไกล คือ On air , Online, On hand และ On demand ได้ตามความเหมาะสม และประสานกับคณะกรรมการโรคติดต่อจังหวัดอย่างใกล้ชิด
.
ใช้มาตรการ Thai stop COVID plus และปฏิบัติตามข้อกำหนด 6 มาตรการหลัก (DMHT-RC), 6 มาตรการเสริม (SSET-CQ) และแนวทาง 7 มาตรการเข้มสำหรับสถานศึกษาโดยเคร่งครัด โดยพื้นที่ที่มีการแพร่ระบาดเป็นวงกว้างให้ปฏิบัติตามแนวทางที่กระทรวงสาธารณสุขกำหนด
.
ดำเนินมาตรการตามแผนเผชิญเหตุที่กำหนด กรณีนักเรียน ครู หรือ บุคลากรในสถานศึกษา ติดเชื้อโควิด-19 หรือมีผลตรวจคัดกรองหาเชื้อเป็นบวก ให้มีการซักซ้อมอย่างเคร่งครัด และประสานกับสถานพยาบาลเครือข่ายในพื้นที่ที่ดูแลอย่างใกล้ชิด
#ไทยคู่ฟ้า#ร่วมต้านโควิด19
-------------------
วันเสาร์ที่ 9 เมษายน 2565
เปิดแผนอำนวยความสะดวกและปลอดภัยให้ประชาชน พร้อมรองรับการเดินทางช่วงเทศกาลสงกรานต์ 2565 “เดินทางสะดวก ปลอดภัย ห่างไกล COVID-19”
.....
กระทรวงคมนาคม เตรียมความพร้อมรองรับการเดินทางท่องเที่ยวและกลับภูมิลำเนาของประชาชนในช่วงเทศกาลสงกรานต์ ปี 65 ระหว่างวันที่ 11 – 17 เม.ย. 65 โดยได้จัดเตรียมแผนอำนวยความสะดวกและปลอดภัยรองรับการเดินทางของประชาชน ภายใต้การรณรงค์ “เดินทางสะดวก ปลอดภัย ห่างไกล COVID-19”
.
โดยกำหนดแนวทางเพื่อลดปัจจัยเสี่ยงอุบัติเหตุทางถนน ทั้งด้านคน ยานพาหนะ ถนน และสิ่งแวดล้อม คุมเข้มพฤติกรรมเสี่ยงในการขับขี่ “ไม่ขับเร็ว - คาดเข็มขัดนิรภัย - สวมหมวกนิรภัย - ดื่มไม่ขับ - รักษาวินัยจราจร”
.
เตรียมบริการขนส่งสาธารณะให้เพียงพอได้มาตรฐานความปลอดภัย ให้ประชาชนเดินทางอย่างสะดวกและปลอดภัยมากที่สุด
.
ปรับปรุงซ่อมแซมถนนและสะพาน พร้อมติดตั้งอุปกรณ์อำนวยความปลอดภัย ไฟฟ้าแสงสว่าง และสัญญาณจราจรในเส้นทางต่าง ๆ ให้สามารถใช้งานได้ตามปกติ ตรวจสอบเตรียมความพร้อมระบบ CCTV คืนพื้นผิวจราจรให้ประชาชนสัญจรได้อย่างสะดวกและปลอดภัย
.
จัดตั้งศูนย์ความปลอดภัยทั้งส่วนกลางและส่วนภูมิภาค พร้อมจัดเจ้าหน้าที่ประสานงานทั้งหน่วยงานภายในและภายนอก รวมถึงจัดเจ้าหน้าที่ประจำสายด่วน 1146 ควบคู่การจัดตั้งหน่วยบริการประชาชนตามมาตรการป้องกันโรคโควิด-19 อย่างเคร่งครัด ประชาชนสามารถติดต่อสอบถามเส้นทางหรือแจ้งเหตุได้ที่ สายด่วนกรมทางหลวงชนบท 1146
#ไทยคู่ฟ้า#ร่วมต้านโควิด19
-------------------
วันเสาร์ที่ 24 กรกฎาคม 2564
รมต.นร. สั่งการ พศ. ตรวจสอบเมรุวัดต่างๆ หากพบปัญหาให้เร่งแก้ไข พร้อมสนับสนุนงบประมาณ ยืนยันวัดเป็นที่พึ่งของ ปชช.
รมต.นร.สั่งการ พศ. ตรวจสอบเมรุวัดต่างๆ หากพบปัญหาให้เร่งแก้ไข พร้อมสนับสนุนงบประมาณ ยืนยันวัดเป็นที่พึ่งของ ปชช.
นายอนุชา นาคาศัย รัฐมนตรีประจำสำนักนายกรัฐมนตรี มีความเป็นห่วงต่อกรณีที่มีกระแสสื่อโซเชียลมีเดียพูดถึงการทุบทำลายเมรุที่วัดบางน้ำชน เขตธนบุรี กรุงเทพมหานคร เนื่องจากเตาเผาศพชำรุดเสื่อมโทรม และเป็นอันตรายต่อประชาชน ซึ่งเป็นผลมาจากรองรับการเผาศพผู้ติดเชื้อโควิด-19 ได้สั่งการไปยังสำนักงานพระพุทธศาสนาแห่งชาติ เร่งตรวจสอบข้อเท็จจริงและดำเนินการให้ความช่วยเหลือแล้ว
โดยเจ้าหน้าที่กลุ่มคุ้มครองพระพุทธศนา สำนักงานพระพุทธศาสนาแห่งชาติ ได้ประสานไปยังพระครูภัทราวรานุสิฐ ผู้ช่วยเจ้าอาวาสวัดบางน้ำชน ทราบว่า เหตุเมรุระเบิดได้เกิดขึ้นตั้งแต่วันที่ 5 กรกฎาคม 2564 ซึ่งในภาพดังกล่าวที่สื่อนำเสนอไปเป็นการทำลายเมรุ เพื่อทำลายและจัดสร้างขึ้นมาใหม่ โดยทางวัดได้เจ้าภาพหลักในการจัดสร้างเมรุ ทั้งนี้ วัดได้เปิดโอกาสให้ประชาชนร่วมบริจาคตามศรัทธา ซึ่งการร่วมบุญสร้างเมรุนั้นเป็นสิ่งที่ดีในการเตือนสติตามคำสอน เรื่องของ เกิด แก่ เจ็บ ตาย และได้รับงบประมาณจากเงินบริจาคเพียงพอในการจัดสร้าง จึงไม่ได้แจ้งไปขอความช่วยเหลือไปยังสำนักงานพระพุทธศาสนาแห่งชาติ
พระครูภัทราวรานุสิฐ เปิดเผยว่า เมรุที่ใช้อยู่มีรอยร้าวเดิมอยู่แล้ว ยังไม่ได้ซ่อมแซม ขณะที่เตาเผาสร้างมาเป็นระยะเวลานาน ตั้งแต่ปี 2528 เตามีลักษณะเก่าและฐานชำรุด จนกระทั่งช่วงที่ผ่านมามีการเผาศพโควิดเยอะขึ้น ประกอบกับพายุฝน สร้างความเสียหายให้เมรุพังหล่น จึงได้หารือวิศวกร ได้รับคำแนะนำให้ทุบทำลายและสร้างขึ้นใหม่ดังที่ปรากฎในภาพข่าว ทั้งนี้ ทางวัดกำลังอยู่ระหว่างเร่งดำเนินการก่อสร้าง เพื่อให้สามารถใช้งานได้ทันในช่วงเดือนสิงหาคมนี้
รัฐมนตรีประจำสำนักนายกรัฐมนตรี กำชับ พศ. ตรวจสอบไปยังวัดต่าง ๆ หากวัดไหนต้องการงบประมาณในการซ่อมแซมเมรุ ขอให้เร่งสนับสนุนงบประมาณในการปรับปรุงซ่อมแซมก่อสร้างเมรุให้มีสภาพพร้อมใช้งาน ยืนยันวัดและพระสงฆ์เป็นองค์กรทางศาสนา ทำงานด้วยจิตอาสา เป็นที่พึ่งพิงของประชาชนในยามตกทุกข์ได้ยาก
..........................
วันพฤหัสบดีที่ 11 สิงหาคม 2565
รมว.พม. ลงพื้นที่ จ.ชลบุรี แนะผุดกองบุญทั่วประเทศ ดึงเอกชนทำ CSR ช่วยกลุ่มเปราะบาง มุ่งพัฒนามาตรฐานพี่เลี้ยงเด็ก
รมว.พม. ลงพื้นที่ จ.ชลบุรี แนะผุดกองบุญทั่วประเทศ ดึงเอกชนทำ CSR ช่วยกลุ่มเปราะบาง มุ่งพัฒนามาตรฐานพี่เลี้ยงเด็ก
วันที่ 10 ส.ค. 65เวลา 10.30 น.นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)พร้อมคณะผู้บริหารกระทรวง พม. ลงพื้นที่จังหวัดชลบุรี เพื่อติดตามผลการดำเนินงานและมอบนโยบายแนวทางการขับเคลื่อนงานตามภารกิจกระทรวง พม. ในพื้นที่ โดยเฉพาะการช่วยเหลือกลุ่มเปราะบาง อาทิ สำนักงานพัฒนาสังคมและความมั่นคงของมนุษย์จังหวัด (พมจ.) และหน่วยงาน ทีม One Home พม. จังหวัดชลบุรี โครงการสร้างโอกาสโสภณซุปเปอร์สโตร์ สำหรับกลุ่มคนพิการและการส่งเสริม CSR และศูนย์ฝึกอบรมอาเซียนด้านสังคมสงเคราะห์และสวัสดิการสังคม เป็นต้น ณ ศูนย์การเรียนรู้และฝึกอบรมด้านผู้สูงอายุ อำเภอบางละมุง จังหวัดชลบุรี
นายจุติกล่าวว่า การส่งเสริม CSR ตนได้ให้นโยบายว่า ทุกจังหวัดให้ตั้งกองบุญอยู่ที่ พมจ. ด้วยการทำบุญแบบพอเพียง ไม่เบียดเบียนตัวเองและผู้อื่น โดยนำของส่วนที่เหลือที่ตัวเองมี รวมทั้งน้ำใจ แรงงาน และเงิน เพราะบางอย่างเงินไม่สามารถหาซื้อได้ อีกทั้งได้เสนอแนะว่า อย่าทำ CSR เพียงอย่างเดียว แต่ให้ทำกลยุทธ์การทำ CSR ด้วย โดย ตนจะทำให้คนกระทรวง พม. ทุกระดับเป็นอุตสาหกรรมการพัฒนาทุนมนุษย์ของประเทศไทย เพราะกระทรวง พม. เป็นหน่วยงานภาครัฐที่ไม่หวังผลกำไร ทำให้สามารถดำเนินการได้เต็มที่
นายจุติกล่าวเพิ่มเติมว่า การดูแลเด็กควรพัฒนา Software คือ พี่เลี้ยงเด็กที่มีคุณภาพ ต้องจัดให้มีการอบรมมาตรฐานพี่เลี้ยงเด็ก โดยขอให้กระทรวงสาธารณสุขเข้ามาดูแลด้านจิตวิทยา สอนให้เด็กคิดบวก มีเกมส์ให้เล่น รวมทั้งด้านสุขอนามัย โภชนาการ อย่ามุ่งเน้นหรือคาดหวังให้เด็กจะต้องเรียนอย่างเดียว แต่มุ่งเน้นให้เด็กได้เปิดสมอง มีความคิดสร้างสรรค์ และให้มีจิตใจที่มั่นคงตั้งแต่เด็ก อีกทั้งมีนักสังคมสงเคราะห์คอยดูแลเด็ก นี่คือจุดแข็งของกระทรวง พม. และเด็กที่เราต้องสร้าง คือ เด็กที่มีพลังแห่งการฟื้นตัว คือ เมื่อล้มแล้วลุกได้ และรู้แพ้ รู้ชนะ รู้อภัย เพื่อเป็นมนุษย์ที่สมบูรณ์ต่อไป
วันจันทร์ที่ 25 เมษายน 2565
นายกฯ สั่งการเดินหน้า สร้างความเชื่อมั่นดึงต่างชาติลงทุนไทย มอบทีมเศรษฐกิจเดินสายโร้ดโชว์ให้ข้อมูลมาตรการจูงใจ ประเดิมญี่ปุ่นประเทศแรกต่อด้วยประเทศผู้ลงทุนหลักที่เปิดประเทศแล้ว
นายกรัฐมนตรีสั่งการเดินหน้า สร้างความเชื่อมั่นดึงต่างชาติลงทุนไทย มอบทีมเศรษฐกิจเดินสายโร้ดโชว์ให้ข้อมูลมาตรการจูงใจ ประเดิมญี่ปุ่นประเทศแรกต่อด้วยประเทศผู้ลงทุนหลักที่เปิดประเทศแล้ว
วันที่ 25 เม.ย. 2565 น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า ตามที่พล.อ.ประยุทธ์ จันทร์โอชา นายกรัฐมนตรีและรมว.กลาโหม ได้มีนโยบายให้ตั้งแต่หลังเทศกาลสงกรานต์เป็นจุดเริ่มต้นการฟื้นฟูเศรษฐกิจของประเทศ และในการประชุมศูนย์บริหารสถานการณ์โควิด19 (ศบค.) ที่นายกรัฐมนตรีเป็นประธานเมื่อวันที่ 22 เม.ย. ที่ผ่านมาก็ได้มีมติยกเลิกข้อกำหนดการเดินทางเข้าประเทศไทยในรูปแบบ Test&Go เพื่อสนับสนุนการท่องเที่ยวโดยมีผลเริ่มวันที่ 1 พ.ค. 2565 ไปแล้วนั้น
ทางด้านการลงทุนเพื่อเป็นการสร้างความเชื่อมั่นต่อนักลงทุนต่างชาติ นายกรัฐมนตรีได้มอบหมายให้ทีมเศรษฐกิจซึ่งมีนายสุพัฒนพงษ์ พันธ์มีเชาว์ รองนายกรัฐมนตรีและรมว.พลังงานดูแลรับผิดชอบ จัดทำแผนเพื่อให้ข้อมูลแก่นักลงทุนทั้งในและต่างประเทศเกี่ยวกับมาตรการส่งเสริมการลงทุน สิทธิประโยชน์ต่าง ๆ ที่ก่อนหน้านี้รัฐบาลได้ประกาศหลายมาตรการ
น.ส.ไตรศุลี กล่าวว่า ในส่วนของนักลงทุนในต่างประเทศระหว่างวันที่ 19-23 เม.ย. ที่ผ่านมา นายสุพัฒนพงษ์ ได้นำคณะไปจัดกิจกรรมส่งเสริมและชักจูงการลงทุนที่ประเทศญี่ปุ่น เนื่องจากญี่ปุ่นเป็นต่างชาติที่มีการลงทุนในประเทศไทยมากที่สุด และเป็นประเทศผู้ผลิตรถยนต์รายสำคัญของโลก ซึ่งในโอกาสนี้รองนายกรัฐมนตรีและคณะได้ให้ข้อมูลนักลงทุนเกี่ยวกับมาตรการส่งเสริมการลงทุนรถยนต์ไฟฟ้า อุตสาหกรรม S-Curve รวมถึงมาตรการจูงใจนักธุรกิจและนักลงทุนเดินทางเข้ามาพำนักในประเทศไทยโดยถือวีซ่าสำหรับผู้พำนักระยะยาว (Long – Term Resident Visa: LTR)
“ต่อเนื่องจากการผ่อนคลายมาตรการเพื่อฟื้นฟูการท่องเที่ยว นายกรัฐมนตรีให้มีการเจรจาทั้งทางการค้า การลงทุนระหว่างประเทศ เพื่อเร่งให้การค้าและการลงทุนเข้ามาฟื้นฟูเศรษฐกิจด้วย ซึ่งตอนนี้เป็นจังหวะที่ดีเนื่องจากหลายประเทศได้เปิดประเทศ สามารถเดินทางได้มากขึ้นกว่า 2 ปีที่ผ่านมา ซึ่งส่วนของการโร้ดโชว์ในต่างประเทศนั้นเริ่มจากญี่ปุ่นเป็นแห่งแรก ซึ่งตามแผนงานของสำนักงานบีโอไอจะทยอยเดินทางไปประเทศที่มีการลงทุนในไทยมากและเปิดประเทศแล้ว เช่น ยุโรป สหรัฐฯ ไต้หวัน เกาหลีใต้ ซึ่งจะมีทั้งรูปแบบที่รองนายกรัฐมนตรีนำคณะไปในนามของรัฐบาลและระดับการให้ข้อมูลโดยสำนักงานบีโอไอเอง” น.ส.ไตรศุลี กล่าว
ทั้งนี้ ข้อมูลการขอรับการส่งเสริมการลงทุนในปี 2564 ที่ผ่านมา มีการยื่นขอรับการส่งเสริมการลงทุนทั้งหมด 1,674 โครงการ มูลค่าการลงทุน 642,680 ล้านบาท ในจำนวนนี้เป็นคำขอของนักลงทุนต่างชาติ 783 โครงการ มูลค่าเงินลงทุน 455,331 ล้านบาท
ประเทศที่มีการยื่นขอรับการส่งเสริมการลงทุน10 อันดับแรก ได้แก่ ญี่ปุ่น 178 โครงการ เงินลงทุน 80,733 ล้านบาท จีน 112 โครงการ เงินลงทุน 38,567 ล้านบาท สิงคโปร์ 96 โครงการ เงินลงทุน 29,669 ล้านบาท สหรัฐฯ 41 โครงการ เงินลงทุน 29,519 ล้านบาท ไต้หวัน 39 โครงการ เงินลงทุน 21,804 ล้านบาท ออสเตรีย 2 โครงการ เงินลงทุน 14,808 ล้านบาท อิตาลี 5 โครงการ เงินลงทุน 13,158 ล้านบาท เกาหลีใต้ 28 โครงการ เงินลงทุน 12,419 ล้านบาท ฮ่องกง 62 โครงการ เงินลงทุน 12,390 ล้านบาท และ นอร์เวย์ 2 โครงการ เงินลงทุน 10,314 ล้านบาท
วันพฤหัสบดีที่ 1 กรกฎาคม 2564
สธ.ขอบคุณแพทย์เชี่ยวชาญ 4 สาขาในภูมิภาค ร่วมปฏิบัติภารกิจดูแลผู้ป่วยโควิดในไอซียู
กระทรวงสาธารณสุขประชุมชี้แจงอายุรแพทย์ผู้เชี่ยวชาญ 4 สาขา จำนวน 144 คน พร้อมขอบคุณที่เสียสละช่วยปฏิบัติงานดูแลผู้ป่วยโควิดไอซียูในพื้นที่ กทม. ปริมณฑล และ 4 จังหวัดชายแดนภาคใต้ที่มีการระบาดจำนวนมาก ก่อนจะกลับไปทำงานต้นสังกัด
วันนี้ (1 กรกฎาคม 2564) ที่กระทรวงสาธารณสุข จ.นนทบุรี นายแพทย์สุระ วิเศษศักดิ์ รองปลัดกระทรวงสาธารณสุข และนพ.ธงชัย กีรติหัตถยากร รองปลัดกระทรวงสาธารณสุข ประชุมชี้แจงแนวทางการปฏิบัติงานของอายุรแพทย์ผู้เชี่ยวชาญจบใหม่ 4 สาขา ได้แก่ อายุรแพทย์ทั่วไป อายุรแพทย์โรคปอด อายุรแพทย์โรคติดเชื้อ และแพทย์เวชบำบัดวิกฤต จำนวน 144 คน เพื่อสนับสนุนภารกิจการดูแลผู้ป่วยโควิด 19
นายแพทย์สุระ วิเศษศักดิ์ รองปลัดกระทรวงสาธารณสุข กล่าวว่า สถานการณ์วันนี้มีผู้ติดเชื้อโควิด 19 มากกว่า 5 พันราย เสียชีวิตมากกว่า 50 ราย เตียงไอซียูมีความตึงตัว ใน 4 โรงพยาบาล ได้แก่ โรงพยาบาลธรรมศาสตร์ โรงพยาบาลรามาธิบดี โรงพยาบาลวชิรพยาบาล และโรงพยาบาลพลังแผ่นดิน โดยโรงพยาบาลมงกุฎวัฒนะมีการเปิดเตียงไอซียูเพิ่ม และต้องการแพทย์ พยาบาล มาปฏิบัติงาน กระทรวงสาธารณสุขจึงจัดบุคลากรทางการแพทย์มาสนับสนุน โดยวันนี้ได้ประชุมแพทย์ผู้เชี่ยวชาญ 4 สาขาที่เพิ่งจบใหม่เมื่อวันที่ 30 มิถุนายน 2564 และเป็นสายหลักที่ทำงานในห้องไอซียูได้ เพื่อชี้แจงสถานการณ์และขอความร่วมมือปฏิบัติงานดูแลผู้ป่วยโควิด 19 โดยให้แพทย์ที่มีต้นสังกัดจากเขตสุขภาพที่ 4, 5 , 6 และ 12 ซึ่งมีการระบาดจำนวนมากกลับไปปฏิบัติงานในพื้นที่ ส่วนแพทย์จากเขตสุขภาพอื่นจำนวน 69 คนให้ปฏิบัติงานในโรงพยาบาลทั้ง 4 แห่งที่มีการเปิดเตียงไอซียู และโรงพยาบาลบุษราคัมเพื่อดูแลผู้ป่วยโควิด 19 พื้นที่ กทม.และปริมณฑลเป็นเวลา 1 เดือน โดยจะประเมินสถานการณ์อีกครั้ง
นายแพทย์สุระกล่าวต่อว่า สำหรับแพทย์ที่ต้องปฏิบัติงานในโรงพยาบาล 4 แห่ง จะสามารถเบิกค่าตอบแทนและค่าใช้จ่ายต่าง ๆ ตามเกณฑ์การปฏิบัติราชการ การทำงานจะขึ้นเวรเป็นผลัด ผลัดละ 8 ชั่วโมง สัปดาห์ละ 5 วัน ขึ้นกับสถานการณ์ของพื้นที่ ส่วนพยาบาลไอซียูมีการระดมจากจังหวัดต่าง ๆ โดยทางเขตสุขภาพจะรวบรวมจำนวนและจัดส่งพยาบาลมาปฏิบัติงานตามความต้องการของเตียงไอซียู
“วันนี้ถือเป็นวันสำคัญและเป็นครั้งแรกในประวัติศาสตร์การทำงาน ในการรวมพลอัศวินเสื้อกาวน์มือดีของกระทรวงมาช่วยปฏิบัติงานในภารกิจเร่งด่วน และให้ข้อมูลข้อเท็จจริง ให้เห็นปัญหาร่วมกันว่าอยู่ในภาวะวิกฤตและทุกคนมาปฏิบัติงานด้วยความสมัครใจ ต้องร่วมมือช่วยเหลือคนไข้ตอนนี้ เพื่อควบคุมการระบาดใน กทม.จะได้ไม่ระบาดไปต่างจังหวัด”นายแพทย์สุระกล่าว
ด้านนายแพทย์ธงชัย กีรติหัตถยากร รองปลัดกระทรวงสาธารณสุข กล่าวว่า ขอขอบคุณแพทย์ที่ให้ความร่วมมือช่วยกันดูแลผู้ป่วยโควิด ขอให้ดูแลผู้ป่วยให้ดีที่สุด ขณะนี้ถือเป็นสงครามโรคที่ทั่วโลกกำลังต่อสู้กันอยู่ ทุกคนถือเป็นกำลังสำคัญ โดยขอให้ยึดหลักดูแลทุกคนในแผ่นดินไทยโดยไม่ทิ้งใครไว้ข้างหลัง
*****************************1 กรกฎาคม 2564